
Nr. 18747/12.12.2022
REFERAT DE APROBARE

a proiectului de hotărâre privind revocarea Hotărârii Consiliului Local Cornetu nr. 9/08.12.2022 privind aprobarea tarifului şi a condiţiilor de depozitare la depozitul ecologic Vidra a deşeurilor municipale în amestec provenite de pe raza UAT Cornetu, judeţul Ilfov
La data de 30.09.2022 a intrat în vigoare OUG nr. 133/2022
 pentru modificarea și completarea OUG nr. 92/2021 privind regimul deșeurilor, precum și a Legii serviciului de salubrizare a localităților nr. 101/2006. 
I. Prin adresa nr. 4903/28.11.2022, Societatea ECO SUD S.A., în calitate de proprietar al Depozitului Ecologic Vidra, ne-a informat cu privire la impactul noilor prevederi legale asupra activităţii de depozitare a deşeurilor municipale provenite de pe raza comunei Cornetu, judeţul Ilfov şi propune o soluţie de continuitate a acestui serviciu după data de 31.12.2022, luând în considerare şi prevederile din domeniul achiziţiilor publice incidente.

I.1. Urmare acestei propuneri, în data de 08.12.2022, a fost adoptată Hotărârea Consiliului Local Cornetu nr. 89 privind aprobarea tarifului şi a condiţiilor de depozitare la depozitul ecologic Vidra a deşeurilor municipale în amestec provenite de pe raza UAT Cornetu, judeţul Ilfov.

II. La data de 09.12.2022, Asociaţia de Dezvoltare Intercomunitară pentru Gestionarea Integrată a Deşeurilor Ilfov (ADIGIDI)
, prin adresa nr. 164/09.12.2022, înregistrată la  Registratura Generală a Primăriei Cornetu sub nr. 18667/09.12.2022, ne informează cu privire la faptul că:

- se află în procedura de delegare a gestionării activităţii de eliminare, prin depozitare, a deşeurilor generate pe raza unităţilor administrativ-teritoriale membre;
- pentru asigurarea continuităţii serviciului de salubrizare, până la finalizarea procedurii anterior menţionate, va demara procedura de atribuire a contractului de delegare în regim de urgenţă (conform prevederilor din Legea serviciului de salubrizare a localităţilor nr. 101/2006, cu modificările şi completările ulterioare);

II.1. Analizând modificările legislative intervenite în domeniul serviciilor de salubrizare şi al regimului deşeurilor, precum şi prevederile incidente în domeniul achiziţiilor publice, apreciez că sunt întrunite condiţiile pentru atribuirea contractului contractului de delegare în regim de urgenţă a gestionării activităţii de eliminare, prin depozitare, a deşeurilor generate pe raza unităţilor administrativ-teritoriale membre ale ADIGIDI, respectiv prin procedura de negociere fără publicare prealabilă a unui anunţ de participare, în conformitate cu dispoziţiile art. 104 alin. (1) lit. c)
 şi urm. din Legea nr. 98/2016, cu modificările şi completările ulterioare.
În acest context ─ ţinând cont şi de faptul că UAT Cornetu, judeţul Ilfov a acordat mandat special ADIGIDI pentru activitatea de eliminare, prin depozitare, a deşeurilor ─ Hotărârea  Consiliului Local Cornetu nr. 89/08.12.2022 privind aprobarea tarifului şi a condiţiilor de depozitare la depozitul ecologic Vidra a deşeurilor municipale în amestec provenite de pe raza UAT Cornetu, judeţul Ilfov rămâne fără obiect şi trebuie revocată.
Din aceste considerente, apreciez legal, necesar și oportun proiectul de hotărâre, în forma prezentată, drept pentru care îl supun dezbaterii și aprobării Consiliului local.
PRIMAR,
Adrian-Eduard STOICA
� Publicată în Monitorul Oficial nr. 958 din 30.09.2022.


� Din care face parte şi comuna Cornetu, judeţul Ilfov.


� Art. 104 - (1) Autoritatea contractantă are dreptul de a aplica procedura de negociere fără publicarea prealabilă a unui anunț de participare pentru atribuirea contractelor de achiziții publice/acordurilor-cadru de lucrări, de produse sau de servicii într-unul din următoarele cazuri: (….) 


c) ca o măsură absolut necesară, atunci când, din motive de extremă urgență, determinate de evenimente care nu puteau fi prevăzute de către autoritatea contractantă, termenele pentru procedurile de licitație deschisă, licitație restrânsă, negociere competitivă sau procedură simplificată nu pot fi respectate; 





